Følgende behov for instrumenter til bruk i undervisningen er meldt inn høsten 2022:

* KJM1111, KJM2500 og KJM3200 mangler fungerende IR-spektrofotometer på undervisningslab. Prisoverslag fra FI tyder på en pris litt over 200 000 kr.
* KJM5100 trenger nye ovner og tilhørende kontrollsystemer. Estimert kostand rundt 200 000 kr.
* KJM3120 melder om behov for utstyr som til dels overlapper med utstyr brukt i KJM2500 og KJM5100, da utstyret brukes på samme tid i emnene. Estimert kostnad minst 50 000 kr. Dette punktet bør sees i sammenheng med punktet over.
* MENA1002 har gamle peltierelementer og gamle brenselsceller. Kostnadene til oppgradering ligger trolig på 10-15 000 kroner.
* KJM1121 har behov for ett nytt kolorimeter. Estimerte kostnader rundt 40 000 kr
* KJM2400 og KJM3400 mangler LC-MS. Nytt instrument koster enten 800 000-1 000 000 (uten LC, men da må man beholde mye gammel programvare og utstyr) eller 1 000 000 til 1 500 000 med ny LC og MS. Et pent brukt apparat vil også være en god løsning. Mye av det øvrige utstyret er flere tiår gammelt, men lar seg foreløpig reparere. Dette gjelder blant annet LC-UV fra 80-tallet (nypris rundt 200 000). Ved overflytting til nytt bygg vil to flammeabsorpsjonsspektrofotometere (FAAS) måtte bytte til mikrobølge plasma atom emisjonsspektrofotometer (MP-AES) av sikkerhetshensyn. Estimert kostnad er 600 000-700 000 per instrument.

Listen er et resultat av en henvendelse på e-post til vitenskap@kjemi.uio.no. Denne fremgangsmåten har trolig ikke nådd samtlige emner. Blant annet er laboratorieundervisningen i fysikalsk kjemi stipendiatdrevet denne høsten. Det vil derfor være behov for å supplere listen ved en senere anledning, men den danner fortsatt et godt utgangspunkt for å få en oversikt over behovet og kunne prioritere.